cyanic-selkie/wikianc huggingface dataset:
Κατάλογος χαρακτήρων της σειράς Silent Hill
Alessa Gillespie
Η Alessa Gillespie παρουσιάζεται ως η κινητήρια δύναμη και ένας από τους πιο σημαντικούς χαρακτήρες του Silent Hill στο σύνολό του. Κατά τη διάρκεια του παιχνιδιού αποκαλύπτεται πως η Alessa είχε μια πολύ σκοτεινή, βίαιη, και καταχρηστική παιδική ηλικία. Η Alessa εκφοβίστηκε, ξυλοκοπήθηκε, βασανίστηκε και πυρπολήθηκε τόσο από ενηλίκους όσο και από συνομηλίκους της ως παιδί με την υποψία ότι ήταν μια μάγισσα. Το Τάγμα της πόλης, για χάρη της αναγέννησης του θεού του, τη χρησιμοποίησε ως πηγή και δημιούργησε την τρέχουσα στρεβλωμένη και διεφθαρμένη κατάσταση του Silent Hill.
Cybil Bennett
Ο Cybil Bennett είναι μια αστυνομικός από τη γειτονική πόλη του Brahms και γνωρίζει σε πρώιμο στάδιο του παιχνιδιού τον Harry Mason και προσπαθεί να τον βοηθήσει να βρει την κόρη του στην πόλη του Silent Hill.
Η Cybil είναι ένας πολύ σκληρός και δυνατός χαρακτήρας, και συνήθως ήρεμος και λογικός σε συνθήκες πίεσης. Είναι επίσης πολύ πιστή και θαρραλέα στο καθήκον που ακολουθεί, καθώς δεν διστάζει να διακινδυνεύσει τη ζωή της προκειμένου να σώσει ένα μικρό κορίτσι.
Η Cybil στην αρχή τείνει να είναι αρκετά ρεαλίστρια και δυσκολεύεται να αποδεχτεί την παραφυσική δραστηριότητα της πόλη.
Dr. Michael Kaufmann
Ο Dr. Michael Kaufmann είναι ο διευθυντής του νοσοκομείου Alchemilla που βρίσκεται στο κεντρικό Silent Hill. Ενώ αρχικά φαίνεται σαν ένας απλός πολίτης, είναι στενός συνεργάτης της Dahlia Gillespie και του Τάγματος της πόλης. Ο Kaufmann έχει συγκροτήσει μια οργανωμένη συμμορία με ναρκωτικά τα οποία πουλούσε στους κατοίκους της πόλης. Χαρακτηρίζεται ως ένας εξαιρετικά ασταθής και βίαιος άνθρωπος καθώς ενώ παρουσιάζεται συχνά ως θύμα δεν διστάζει ποτέ να βάλει το προσωπικό του συμφέρον πάνω από όλους και να δημιουργεί προβλήματα αφήνοντας πίσω άλλους ανθρώπους να τα λύσουν.
Lisa Garland
Η Lisa Garland μεγαλώνοντας στην πόλη του Silent Hill, είχε ως όνειρο να γίνει διάσημη ηθοποιός, αλλά ακολούθησε αντ' αυτού μια καριέρα νοσηλευτικής.
Η Lisa ήταν μέλος του προσωπικού στο Νοσοκομείο Alchemilla και ήταν υπεύθυνη για τη θεραπεία της Alessa Gillespie αφότου κάηκε κατά τη διάρκεια μιας απόκρυφης τελετής. Ο εθισμός της στα ναρκωτικά την έκανε στόχο για εκβιασμό από μια μυστηριώδη οργάνωση (Τάγμα) που είχε έννομο συμφέρον να διατηρήσει ζωντανή την Alessa. Η Lisa πέθανε ωστόσο πριν από τα γεγονότα του αρχικού παιχνιδιού, αλλά το φάντασμα της παρέμεινε στο Otherworld (Άλλος Κόσμος).
Ενώ ένα μεγάλο μέρος της ζωής της Λίζας εκτός της καριέρας της είναι μυστήριο, μπορεί να επιβεβαιωθεί ότι είναι γενικά μια ευγενική και συμπαθητική στους άλλους νοσοκόμα αλλά και άνθρωπος ο οποίος θέλει να προσφέρει προς τους άλλους. Η Lisa με τον τρόπο αυτό κατά τη διάρκεια των θεάσεών και συζητήσεων της με τον πρωταγωνιστή είναι στην πραγματικότητα ένα πνεύμα το οποίο έχει παγιδευτεί στην πόλη του Silent Hill.
God
Ο Θεός (God) είναι η μυστηριώδης θεά του ήλιου που λατρεύεται μεταξύ πολλών μελών του Τάγματος της πόλης και έχει διαδραματίσει σημαντικό ανταγωνιστικό ρόλο σε όλη τη σειρά των Silent Hill.
Η ίδια φαίνεται να είναι υπεύθυνη για τις υπερφυσικές δυνάμεις της Alessa Gillespie, καθώς και στην επιμέλεια της πόλης του Silent Hill και να την επηρεάζει με υπερφυσικές ιδιότητες. Ωστόσο, είναι ένα μυστήριο για το πόσο μακριά επεκτείνεται ο ρόλος του Θεού και εάν υπάρχει πραγματικά.
Ο Θεός συχνά προσωποποιείται ως μια γυναίκα με πορτοκαλί μαλλιά, ντυμένη με κόκκινο μανδύα. Οι στόχοι πολλών από τους ανταγωνιστές της σειράς περιστρέφονται γύρω από την αναγέννησή της, η οποία με τη σειρά της θα φέρει την Αποκάλυψη, και στη συνέχεια ένα υποσχόμενο Παράδεισο.
James Sunderland
Ο James Sunderland, ο πρωταγωνιστής του Silent Hill 2, καθώς ξεκινά το παιχνίδι παρατηρεί ότι η σύζυγός του, Mary Shepherd-Sunderland, έχει πεθάνει εδώ και τρία χρόνια. Ανεξάρτητα από αυτό, πρόσφατα έλαβε μια μυστηριώδη επιστολή με τον γραφικό χαρακτήρα της ίδιας, η οποία ισχυριζόταν ότι τον περιμένει στο «ιδιαίτερο μέρος» τους, κάπου στο Silent Hill. Όταν ο James φτάνει στην πόλη, παγιδεύεται σε μια σειρά παράξενων και εφιαλτικών γεγονότων που τον αναγκάζουν να αμφισβητήσει τη λογική, τη μνήμη, την ηθική και την προσωπικότητά του. Η προσωπικότητα του James αρχικά παρουσιάζεται με δυο διαφορετικές οπτικές: η Maria περιγράφει τον Τζέιμς ως έναν ευγενικό άνθρωπο, ενώ η Mary, στο γράμμα της προς τη Laura, τον περιγράφει ως λίγο ντροπαλό και λέει ότι δεν μιλάει πολύ, αλλά είναι γλυκός κατά βάθος. Ο James είναι συνήθως ευγενικός με άλλους χαρακτήρες που συναντά στο Silent Hill.
Ωστόσο, η σκοτεινή πλευρά του James αποκαλύπτεται σε μερικές από τις πράξεις του. Ο James έχασε μέρος της εμπιστοσύνης και του αυτοσεβασμού του όταν η Mary αρρώστησε, και αυτός έπεσε σε βαθιά θλίψη και κατάθλιψη μετά τον θάνατό της. Ο James μπορεί να γίνει αντιληπτός ότι ορισμένες φορές συμπεριφέρεται ως δειλός, ενώ στο τέλος του παιχνιδιού εκδηλώνεται ο πραγματικός του χαρακτήρας καθώς συνειδητοποιεί πως ήταν αυτός ο οποίος σκότωσε τη γυναίκα του. Η κατάληξη του χαρακτήρα εξαρτάται από τα διαφορετικά endings που θα κατακτήσει ο παίχτης καθώς ο ίδιος είτε μπορεί να φύγει σώος και αβλαβής από την πόλη, είτε να πνιγεί στη λίμνη με το αυτοκίνητό του είτε να χαθεί και να μην μπορέσει να επιστρέψει στον κανονικό κόσμο.
Mary Shepherd-Sunderland
Η Mary Shepherd-Sunderland είναι η αείμνηστη σύζυγος του James Sunderland. Το ζευγάρι είχε κάνει διακοπές στο Silent Hill λίγα χρόνια πριν από τα γεγονότα του παιχνιδιού του Silent Hill 2. Η Mary χαρακτηριζόταν ως μια ευγενική και γλυκιά νεαρή γυναίκα, η οποία πέρασε τις τελευταίες στιγμές της ζωής της σε μια συναισθηματική αναταραχή και αγωνία η οποία προκλήθηκε από μια ανίατη ασθένεια η οποία έδωσε ένα πρόωρο τέλος στη ζωή της.
Laura
Η Laura είναι ένα νεαρό κορίτσι, το οποίο συχνά περιπλανιέται στο Silent Hill. Όπως και ο James, ψάχνει επίσης για τη Mary και δεν αναγνωρίζει τον θάνατό της, επειδή η ίδια παρερμήνευσε εσφαλμένα το γράμμα της Mary "Είμαι μακριά τώρα".
Maria
Η Maria ενεργεί ως ένας από τους κύριους ανταγωνιστές στο παιχνίδι του Silent Hill 2 και τον κύριο πρωταγωνιστή του "Born From a Wish". Δημιουργήθηκε από τις αυταπάτες (illusions) του πρωταγωνιστή James Sundrland, ο οποίος υποσυνείδητα ήθελε να τιμωρηθεί για τη δολοφονία της συζύγου του Mary. Η Maria είναι στην πραγματικότητα μια παραλλαγή της Mary, με διαφορετικά μαλλιά, γούστο στα ρούχα και πιο σαγηνευτική στάση.
Angela Orosco
Καθ 'όλη τη διάρκεια του παιχνιδιού, αποκαλύπτεται ότι ως χαρακτήρας είχε ένα αγχωτικό παρελθόν γεμάτο με τραυματικές εμπειρίες που την επηρέασαν βαθιά. Η Angela είναι ντροπαλή απέναντι στους ξένους, ενώ είναι ήσυχη και συνήθως θλιμμένη. Η αίσθηση απέναντι στις αξίες της είναι εκκεντρική και πάντα έχει την ανασφάλεια πως βρίσκεται συνεχώς σε κίνδυνο.
Η ψυχική υγεία της Angela έχει υποστεί βλάβη από το συναισθηματικά, ψυχικά, σωματικά και σεξουαλικά καταχρηστικό παρελθόν της και τη δυστυχισμένη και βίαιη παιδική ηλικία. Η Angela πάσχει από μια μορφή ακραίας αυτοκτονικής κατάθλιψης, έχει χάσει την αίσθηση της ζωής και αισθάνεται ότι όλα είναι απελπιστικά, άσκοπα και χωρίς νόημα.
Για την Angela, η ζωή μοιάζει περισσότερο σαν μια μεγάλη και δύσκολη αγγαρεία, αντί για απόλαυση.
Eddie Dombrowski
Ο Eddie Dombrowski είναι ένας ανασφαλής, ψυχικά διαταραγμένος και σοβαρά εκφοβισμένος νεαρός άνδρας που έχει ανασφάλειες για το βάρος και τη φυσική του εμφάνιση αφού εκφοβίστηκε και γελοιοποιήθηκε σχεδόν σε ολόκληρη τη ζωή του.
Το διαταραγμένο παρελθόν του τον οδηγεί στην πόλη του Silent Hill. Όπως η Angela Orosco, είναι επίσης άστεγος επί του παρόντος και δεν έχει να πάει πουθενά αλλού στον κόσμο. Μετά από μια διαμονή στην πόλη του Silent Hill, ο Eddy αποφασίζει να σκοτώνει τον οποιονδήποτε που γελάει μαζί του.
Εξωτερικοί σύνδεσμοι
Κατηγορία:Silent Hill Silent Hill
Το κοινόβιο
Το κοινόβιο είναι δανέζικη ταινία του 2016 σε σκηνοθεσία του Τόμας Βίντερμπεργκ και σε σενάριο του σκηνοθέτη και του Τομπίας Λίντχολμ.
Πλοκή
Δανία, δεκαετία του '70. Ο καθηγητής αρχιτεκτονικής Έρικ και η δημοσιογράφος Άννα είναι ζευγάρι και έχουν μία δεκατετράχρονη κόρη, τη Φρέια. Μετά τον θάνατο του πατέρα του, ο Έρικ κληρονομεί το πατρικό του, το οποίο είναι ένα πολύ μεγάλο σπίτι με τεράστια έξοδα. Έτσι, οι τρεις τους αποφασίζουν να το κρατήσουν και να συγκατοικήσουν με άλλους ανθρώπους για να τα βγάλουν πέρα.
Αρχικά έρχεται ο προσφάτως χωρισμένος Όλε. Μετά έρχεται ένα ζευγάρι, ο Στίβεν και η Ντίτε, με τον εξάχρονο γιο τους Βιλάντς, που λέει συνεχώς ότι θα πεθάνει μέχρι τα εννιά του. Ακολουθούν ο μετανάστης Αλόν και η χίπισσα Μόνα. Η ιδιοκτησία μοιράζεται διά του εφτά και συμφωνούν να μοιράζονται τα έξοδα και να αποφασίζουν για το σπίτι μέσω ψηφοφορίας.
Παράλληλα, ο Έρικ γνωρίζει μία τριτοετή φοιτήτριά του, την Έμμα, με την οποία συνάπτει σχέση. Η Φρέια τους καταλαβαίνει και στη συνέχεια ο Έρικ το ανακοινώνει στην Άννα η οποία είναι ψύχραιμη. ο Βιάντς χάνει τις αισθήσεις του και πηγαίνει στο νοσοκομείο και η Φρέια ξεκινά να έχει σχέση με έναν νεαρό, τον Πέτερ.
Ο Έρικ προτείνει να μείνει και η Έμμα στο κοινόβιο. Η Άννα ψηφίζει υπέρ, όμως η πλειοψηφία των υπολοίπων κατά και δεν περνά η πρόταση. Τότε ο Έρικ εξοργίζεται και τους λέει πως αυτό είναι το σπίτι που μεγάλωσε και δεν μπορούν οι άλλοι να επεμβαίνουν στη ζωή του.
Μία μέρα στη δουλειά, η Άννα καταρρέει και απολύεται. Δείχνει ότι δεν μπορεί να διαχειριστεί τη νέα ζωή του Έρικ και τη συγκατοίκηση με την Έμμα. Η Φρέια φέρνει στο κοινόβιο τον Πέτερ, ο Βιλάντς χάνει ξανά τις αισθήσεις του και πεθαίνει.
Σε μια σύναξη στο κοινόβιο, δηλώνουν όλοι πως θέλουν να μείνουν στο σπίτι. Η Φρέια, όμως, λέει στη μητέρα της να φύγει, γιατί δεν την έχει δει ξανά πιο δυστυχισμένη. Έτσι φεύγει η Άννα από το σπίτι και η Φρέια λέει στον Έρικ ότι θα πάει να μείνει με τον Πέτερ. Ο Έρικ μένει με την Έμμα και τους υπόλοιπους και ξεσπά σε κλάματα.
Διανομή
Κατηγορία:Ταινίες σε σκηνοθεσία Τόμας Βίντερμπεργκ Κατηγορία:Ταινίες σε σενάριο Τομπίας Λίντχολμ Κατηγορία:Ταινίες του 2016 Κατηγορία:Δανικές ταινίες Κατηγορία:Δανικές δραματικές ταινίες Κατηγορία:Δανόφωνες ταινίες
Δυτικό Γκότλαντ
Το Δυτικό Γκότλαντ ή Βέστεργκετλαντ (Västergötland, προφορά: [ˈvɛ̂sːtɛrˌjøːtland]) είναι μία από τις 25 παραδοσιακές μη διοικητικές επαρχίες της Σουηδίας, που βρίσκεται στα νοτιοδυτικά της χώρας.
Το Βέστεργκετλαντ είναι τη δεύτερη μεγαλύτερη πόλη της Σουηδίας, η οποία βρίσκεται σε μικρή απόσταση από το στενό του Κάτεγατ. Η επαρχία συνορεύει με Μπούχουσλεν, Ντάλσλαντ, Βέρμλαντ, Νάρκε, Έστεργκετλαντ, Σμόλαντ και Χάλαντ, καθώς και από τις δύο μεγαλύτερες σουηδικές λίμνες Βένερν και Βέτερν.
Δουκάτο
Από το 1772, οι Σουηδοί/ές Πρίγκιπες/ίσσες φέρουν τον τίτλο του/ης Δούκα/ισσας από διάφορες επαρχίες και είναι αποκλειστικά μόνο ονομαστικός τίτλος.
Παραπομπές
Κατηγορία:Γεωγραφία της Σουηδίας
Πλατεία Αγίου Γεωργίου
Η Πλατεία Αγίου Γεωργίου βρίσκεται στην Πάτρα, στην Άνω Πόλη, δίπλα στο Αρχαίο Ωδείο και πήρε το όνομά της από την ομώνυμη εκκλησία που υπήρχε εκεί προεπαναστατικά. Σήμερα είναι μία όμορφη καταπράσινη πλατεία, τριγωνικού σχήματος με νεοκλασσικά κτίσματα και αρχαιολογικούς χώρους να την πλαισιώνουν, ενώ πλησίον βρίσκονται οι Σκάλες Γεροκωστοπούλου και Πατρέως.
Από το εκκλησάκι του Αγίου Γεωργίου σήμερα έχει απομείνει μόνο ένα μαρμαροθέτημα από το δάπεδο του ναού, μέσα στον περίβολο του Ρωμαϊκού Ωδείου Πατρών, καθώς και ένα κομμάτι μάρμαρο με έναν εγχάρακτο σταυρό. Στο κέντρο της πλατείας υπάρχει από το 1956 μνημείο με τα πρόσωπα των αρχηγών που ορκίστηκαν εκεί και διακήρυξαν την Επανάσταση στην πόλη, καθώς και μαρμάρινη στήλη πάνω στην οποία αναγράφεται η διακοίνωση που επιδόθηκε στους προξένους της Πάτρας στις 26 Μαρτίου 1821 από το Αχαϊκό Διευθυντήριο. Τα τελευταία χρόνια, επί της πλατείας πραγματοποιείται κάθε Μάρτιο γιορτινή εκδήλωση και η αναπαράσταση της Ορκωμοσίας των Αγωνιστών της Πάτρας από το Λαογραφικό Σύλλογο «Μωραΐτες εν Χορώ».
Η πλατεία κατά την απελευθέρωση της πόλης από Γερμανούς
Η πλατεία ήταν το όριο κατά τη διάρκεια της μάχης για την απελευθέρωση της πόλης από τους Γερμανούς στις 3 Οκτωβρίου 1944.
Βιβλιογραφικές Πηγές
Κατηγορία:Γεωγραφία της Πάτρας
Πάολο Αντρεάνι
Ο Πάολο Αντρεάνι (Paolo Andreani, 27 Μαΐου 1763 – 11 Μαΐου 1823) ήταν Ιταλός αεροστατιστής που πραγματοποίησε την πρώτη πτήση με αερόστατο πάνω από το Ιταλικό έδαφος. Ακόμη πραγματοποίησε εξερεύνηση στις Μεγάλες Λίμνες στη Βόρεια Αμερική.
Βίος
Ο Αντρεάνι γεννήθηκε στο Μιλάνο στις 27 Μαΐου 1763. Πατέρας του ήταν ο Τζοβάννι Πιέτρο Πάολο Αντρεάνι (1705–1772) και μητέρα του η Κλεμεντίνε Σορμάνι (1733–1763). Η οικογένεια του πατέρα του προέρχεται από την αριστοκρατία του 13ου αιώνα, και ο ίδιος έγινε Κόμης το 1748. Ο Αντρεάνι ήταν το μικρότερο παιδί της οικογένειας και ο πατέρας τους απεβίωσε το 1772, όταν τέθηκαν στη φροντίδα ενός φύλακα.
Το ευρύ φάσμα ενδιαφερόντων του Αντρεάνι ξεκίνησε από μικρή ηλικία. Στα δεκαπέντε του έγινε μέλος της «Λογοτεχνικής Ακαδημίας Αρκαδία». Τα επιστημονικά ενδιαφέροντα του υπερίσχυσαν όταν ξεκίνησε τα πειράματα με αερόστατα που βασιζόταν στην είδηση της πτήσης των αδελφών Μονγκολφιέ. Ο Αντρεάνι έθεσε ως στόχο την επανάληψη του συμβάντος στην Ιταλία, στη Βίλα Σορμάνι στο Μονκούκο, χωριό που πλέον βρίσκεται στο δήμο του Μπρουγκέριο. Η πτήση των αδελφών Μονγκολφιέ έλαβε χώρα στη Γαλλία στις 21 Νοεμβρίου 1783.
Πτήση
thumb|Η [[Βίλα Σορμάνι σήμερα στο Μπρουγκέριο]] thumb|left|Το μετάλλιο του Αυτοκράτορα έδειχνε το αερόστατο στη μία του πλευρά Η πρώτη μη επανδρωμένη πτήση αεροστάτου που παρακολούθησε ο Αντρεάνι έλαβε χώρα το 1784 όταν αερόστατο θερμού αέρα που κατασκεύασαν οι αδελφοί Γκέρλι ανυψώθηκε λίγα μέτρα στον αέρα. Το μικρό αερόστατο είχε κατασκευαστεί από τους τρεις εκ των αδελφών Γκέρλι, οι οποίοι ήταν έμπειροι κτίστες και μηχανικοί. Ο Αντρεάνι τους ανέθεσε την κατασκευή ενός μεγαλύτερου αεροστάτου. Χάρη στη διάμετρο των 23 μέτρων (75 πόδια), ο Αντρεάνι πραγματοποίησε την πρώτη πτήση με αερόστατο όταν ήταν μόλις 20 ετών. Το επιστρωμένο με ύφασμα χαρτιού αερόστατο διέθετε καλάθι επιβατών από πλέγμα λυγαριάς. Ο θερμός αέρας δημιουργούνταν με την καύση ξύλου σημύδας, οινοπνεύματος και νεφτιού. Η κατασκευή του αεροστάτου διήρκεσε λιγότερο από τέσσερις εβδομάδες και ζύγιζε περίπου 1.300 κιλά (2.900 λίβρες) όταν οι δεξαμενές καυσίμων ήταν γεμάτες και μετέφερε τρεις επιβάτες. Η πρώτη πτήση έλαβε χώρα στις 25 Φεβρουαρίου 1784 όταν ο Αντρεάνι, ο Αγκοστίνο Γκέρλι και ο Τσαρλς Γκέρλι πέταξαν για 25 λεπτά με ασφάλεια.
Η δημόσια επίδειξη προγραμματίστηκε στις 13 Μαρτίου 1784 στη Βίλα Σορμάνι στο Μονκούκο (πλέον μέρος της σύγχρονης πόλης του Μπρουγκέριο). Ο Ιωσήφ Β΄ των Αψβούργων προσκλήθηκε να παρακολουθήσει το συμβάν, αλλά σύμφωνα με αναφορές απέρριψε την πρόσκληση μιας και δεν ήθελε να παρακολουθήσει μια πιθανή αυτοκτονία. Αντ' αυτού, ο Αυτοκράτορας ενθάρρυνε την ακύρωση της πτήσης. Παρά την προτροπή του Αυτοκράτορα, πλήθος ευγενών και διανοούμενων συγκεντρώθηκε για να παρακολουθήσει τον Αντρεάνι και τους δύο χωρικούς να ανυψώνονται σε ύψος 1.537 μέτρων (5.043 πόδια) ενώ το αερόστατο ταξίδεψε σε απόσταση 8 χιλιομέτρων (5 μίλια).
Στις 28 Μαρτίου ο Αντρεάνι έγινε αποδέκτης ενθουσιωδών επευφημιών στη Σκάλα του Μιλάνου. Ο Αυτοκράτορας συμμετείχε στους εορτασμούς μέσω της έκδοσης μεταλλιου που μνημονεύει το συμβάν. Ο Αντρεάνι εμφανίζεται στη μία πλευρά του μεταλλίου, ενώ στην άλλη βρίσκεται το αερόστατό του. Το Σεπτέμβριο του 1784, έλαβε χώρα η πρώτη πτήση αεροστάτου υδρογόνου στη Βρετανία και ο αεροναύτης ήταν ένας άλλος Ιταλός, ο Βιντσέντζο Λουνάρντι.
Εξερευνητής
Ο Αντρεάνι ήταν πλέον αναγνωρισμένος αεροναύτης αλλά έγινε γνωστός και ως περιηγητής και εξερευνητής. Συνάντησε τον γεωλόγο Μπαρτέλεμι Φαουζάς ντε Σαιντ-Φοντ στο Παρίσι και τον συνάντησε ξανά στην Αγγλία, όπου ο Φαουζάς ήταν αποφασισμένος να επισκευτεί τη νήσο Στάφα στη Σκωτία για να παρατηρήση τη δομή των βράχων εκεί. Η ομάδα αποτελούνταν από τον Φαουζάς, τον Αντρεάνι και τον Αμερικανό πολυμαθή Ουίλλιαμ Θόρντον. Κατά τη διάρκεια του ταξιδιού, ο Φαουζάς απέδειξε πως το Σπήλαιο Φινγκάλς είχε ηφαιστιακή προέλευση. Κατά την επιστροφή τους μέσω της Αγγλίας, συνάντησαν τον Τζέιμς Βατ, και παρακολούθησαν τα πειράματα του Τζόζεφ Πρίστλι τα οποία εμφάνιζαν νέα αέρια από το νερό.
Ο Αντρεάνι συνέγραψε έκθεση σχετικά με το μεταγενέστερο ταξίδι του από το Μιλάνο στο Παρίσι το 1784. Το 1790 έθεσε ως στόχο μια πενταετή αποστολή για την ανακάλυψη γαιών μεταξύ των Ηνωμένων Πολιτειών και του Καναδά. Προχώρησε με συστατικές επιστολές προς τον Τζορτζ Ουάσινγκτον, τον Τζέιμς Μάντισον και τον Τόμας Τζέφερσον. Η πρώτη του επιστημονική εργασία καταγράφει τη συνάντηση του με τους Ιροκουά. Χρησιμοποιώντας κανό στους ποταμούς Χάντσον και Μόχωκ και γύρω από τις Μεγάλες Λίμνες, αυτός και η ομάδα του ταξίδεψαν πάνω από 5.000 χιλιόμετρα (3.100 μίλια) και συνάντησαν έξι διαφορετικούς γηγενείς Αμερικανικούς λαούς. Πιο συγκεκριμένα, τεκμηρίωσε τις επαφές του με τους Ονέιντα και Οναντάγκα. Μετέφερε συστατική επιστολή στον ηγέτη των Μόχωκ, Τζόζεφ Μπραντ, αλλά πιο συγκεκριμένα βοηθούνταν από τον Σάμιουελ Κίρκλαντ, ιεραπόστολο της περιοχής, μιας και ο Αντρεάνι είχε συστατική επιστολή προς τον Κίρκλαντ από τον Στρατηγό Φίλιπ Σούιλερ.
Ο Αντρεάνι έγραψε επίσης για τις συναντήσεις τους με Γερμανούς, Ολλανδούς, Σέικερ, Ιρουκουά και Άγγλους Νεοϋορκέζους. Οι αναφορές του στους Ονέιντα περιλαμβάνουν μια απεικόνιση η οποία θεωρείται ως η πρώτη καταγεγραμμένη εικόνα μιας ράβδου λακρός. Οι σημειώσεις που κράτησε σώζονται. Μεταφράστηκαν, σχολιάστηκαν, επιμελήθηκαν και αναδημοσιεύθηκαν το 1996 και το 2006. Ο Αντρεάνι εξελέγη μέλος της Αμερικανικής Φιλοσοφικής Εταιρείας, μιας οργάνωσης επιφανών ακαδημαϊκών διεθνούς αναγνώρισης, στις 20 Ιανουαρίου 1792.
Επιστροφή στην Ευρώπη
Επέστρεψε στην Ευρώπη μεταξύ 1810 και 1812 μέσω Καραϊβικής με σκοπό να επιστρέψει στη Λομβαρδία. Ήλπιζε πως θα έβρισκε θεραπεία για την παράλυση των ποδιών του, αλλά τα σχέδια του ματαιώθηκαν από τους οφειλέτες του και οι Αυστριακοί υποπτεύθηκαν πως έδειχνε συμπάθεια προς τα ιδανικά του Διαφωτισμού και τις Ηνωμένες Πολιτείες. Απεβίωσε στις 11 Μαΐου 1823, όντας πλήρως παράλυτος και σε τρομερές συνθήκες, ως εξόριστος στη Νίκαια (όπου μετακόμισε το 1817).
Παραπομπές
Κατηγορία:Ιταλοί ευγενείς Κατηγορία:Ιταλοί περιηγητές Κατηγορία:Ιταλοί αεροπόροι
Ιερεμίας Καββαδίας
Ο Ιερεμίας Καββαδίας (Λευκάδα, 1693 ή 1703 - Κέρκυρα, 1781) ήταν Έλληνας ιερέας και λόγιος του 18ου αιώνα.
Βιογραφία
Γεννήθηκε στη Λευκάδα το 1693 ή το 1703 και ήταν γιος ιερέα. Σύμφωνα με μια άποψη το κοσμικό του όνομα ήταν Ιωάννης Βαπτιστής και φέρεται να σπούδασε στην Πάδοβα. Κατά τη δεκαετία του 1720 εγκαταστάθηκε στην Κέρκυρα όπου έζησε το υπόλοιπο της ζωής του διδάσκοντας επί σειρά ετών φιλοσοφία και ελληνική φιλολογία πρώτα ως οικοδιδάσκαλος και αργότερα ως καθηγητής στο δημόσιο Κοινό Φροντιστήριο της Κέρκυρας. Ανάμεσα στους μαθητές του συμπεριλαμβάνονταν οι Ευγένιος Βούλγαρης και Νικηφόρος Θεοτόκης. Μάλιστα με τον δεύτερο συνεργάστηκε αργότερα (1758 - 1766) στη λειτουργία του Κοινού Φροντιστηρίου. Το ίδιο έτος (1766) εξέδωσε στη Λειψία ανθολογία ποιημάτων των μαθητών του υπό τον τίτλο Άνθη Νεοθαλή.
Παραπομπές
Κατηγορία:Έλληνες λόγιοι του 18ου αιώνα Κατηγορία:Έλληνες συγγραφείς Κατηγορία:Έλληνες κληρικοί
Χωρίς Μάρτυρες
Η ταινία Χωρίς μάρτυρες είναι ψυχολογικό θρίλερ έντασης και αγωνίας του 1983 σε σκηνοθεσία Νίκου Παπαμαλή. Θεωρείται το 2ο αντιπροσωπευτικότερο δείγμα ψυχολογικού θρίλερ στον ελληνικό κινηματογράφο, μετά τον Εφιάλτη (1961) του Ερρίκου Ανδρέου. Το σενάριο είναι του Νίκου Παπαμαλή και της Μάρως Γεωργίου.
Πλοκή
Ο μεγαλογιατρός Στέφανος Σοφός (Πέτρος Φυσσούν) κατηγορείται από τη πλούσια κληρονόμο Παυλίνα Αποστόλου (Άννυ Πασπάτη) ότι προσπάθησε βάσει σχεδίου να την κακοποιήσει και να την οδηγήσει στη τρέλα φυλακίζοντάς την σε μια ανύπαρκτη βίλα στη Σιθωνία. Η Μαρίνα Νομικού (Ελένη Φιλίνη), δικηγόρος του μεγαλογιατρού, ανακαλύπτει στη πορεία ότι εκείνος υπήρξε παντρεμένος με την κληρονόμο με την οποία είχαν γνωριστεί, όταν εκείνη είχε νοσηλευτεί στο παρελθόν, έπειτα από νευρικό κλονισμό. Ενώ ο γιατρός αθωώνεται, αρχίζει ανελέητα να καταδιώκεται από έναν αστυνομικό, τον Λουκά Χαριδήμο (Βασίλης Διαμαντόπουλος), ο οποίος πιστεύει ότι τα γεγονότα δεν είναι όπως φαίνονται, αφού αποκαλύπτεται ότι η Παυλίνα και ο Στέφανος είναι παντρεμένο ζευγάρι και ότι η Παυλίνα έχει πολλά ψυχολογικά προβλήματα και ζει σε μια δική της πραγματικότητα, από την οποία είναι επικίνδυνο να επανέλθει απότομα. Υπό το φως αυτών των αποκαλύψεων, ο Στέφανος απαλλάσσεται από τις κατηγορίες. Στο τέλος, όμως, αποκαλύπτεται ότι αυτός σκηνοθέτησε όλη αυτήν την υπόθεση, για να φαίνεται ως θύμα στα μάτια της δικαιοσύνης και να μην κατηγορηθεί, όταν πραγματικά σκοτώσει τη σύζυγό του. Συνεχίζοντας το σχέδιό του, μπαίνει στο δωμάτιο όπου εκείνη κοιμάται με ένα πιστόλι, αλλά τελικά το μετανώνει και δεν διαπράττει τον φόνο.
Παραγωγή
Πρόκειται για τη μοναδική σκηνοθετική δουλειά του Νίκου Παπαμαλή στον κινηματογράφο. Περιέχει στοιχεία από ταινίες του Άλφρεντ Χίτσκοκ (οι φωτισμοί, οι σκιάσεις, η φωτογραφία, τα σκηνοθετικά πλάνα, τα φλας μπακ), ωστόσο, υπάρχουν και φανερές επιρροές από την αρχαία ελληνική τραγωδία, ειδικά, στο τέλος.
Αν και γυρίστηκε με χαμηλό κόστος, κατάφερε να λάβει μέρος στο Φεστιβάλ Θεσσαλονίκης του 1983. Δεν βραβεύτηκε, ωστόσο, θεωρείται κλασική στο είδος της, και έχει μείνει αξέχαστη για τις αξέχαστες ερμηνείες της Άννυς Πασπάτη, του Πέτρου Φυσσούν και του Βασίλη Διαμαντόπουλου.
Η στοιχειωτική μουσική είναι του Γιώργου Χατζηνάσιου και η διάρκεια της ταινίας είναι 103 λεπτά.
Η ταινία κυκλοφόρησε στις κινηματογραφικές αίθουσες τη σεζόν 1983-1984 και, κόβοντας 14.419 εισιτήρια, κατατάχθηκε στην 29η θέση ανάμεσα σε 33 ταινίες της ίδιας σεζόν.
Παραπομπές
Κατηγορία:Ταινίες του 1983 Κατηγορία:Ελληνόφωνες ταινίες Κατηγορία:Ελληνικές ταινίες Κατηγορία:Ελληνικές θρίλερ ταινίες Κατηγορία:Ταινίες με μουσική σύνθεση Γιώργου Χατζηνάσιου Κατηγορία:Ταινίες γυρισμένες στην Ελλάδα
Κύπελλο Ελλάδας πετοσφαίρισης ανδρών 2010-2011
Το Κύπελλο Ελλάδας πετοσφαίρισης ανδρών για την περίοδο 2010−11 ήταν το 24ο στην ιστορία του θεσμού. Συμμετείχαν οι δώδεκα ομάδες της Α1 κατηγορίας. Διεξήχθη σε τέσσερις φάσεις. Μέχρι τα ημιτελικά οι αγώνες έγιναν στις έδρες ομάδων που προέκυψαν από κλήρωση, ενώ ο τελικός έγινε στην Ορεστιάδα. Κυπελλούχος αναδείχθηκε ο Ολυμπιακός Πειραιώς για 12η φορά στην ιστορία του. Πολυτιμότερος παίκτης (MVP) αναδείχθηκε ο Ρολάντο Ντεσπέιν.
Τελικός
Ο τελικός διεξήχθη στις 19 Μαρτίου 2011 στην Ορεστιάδα, στο Γυναστήριο «Νίκος Σαμαράς». Ο Ολυμπιακός Πειραιώς επεκράτησε με 3−1 του Ηρακλή Θεσσαλονίκης και κατέκτησε το 12ο κύπελλο στην ιστορία του.
Χατατούριος
Ο Χατατούριος, ήταν βυζαντινός αξιωματούχος, αρμενικής καταγωγής, στρατηγός, και κατεπάνω ή Δούξ Αντιόχειας διορισμένος από τον αυτοκράτορα Ρωμανό Δ΄ Διογένη.
Ρικβίρ
Το Ρικβίρ (Γαλλικά Riquewihr, Γερμανικά Reichenweier) είναι ένα χωριό στην κοιλάδα του Άνω Ρήνου στην Αλσατία (βόρειο-ανατολική Γαλλία). Είναι γνωστό ως το χωριό των αμπελουργών, καθώς οι περισσότεροι κάτοικοι ασχολούνται με την καλλιέργεια σταφυλιών κυρίως της ποικιλίας Riesling και την παραγωγή κρασιού.
Χατατούριος
Ο Χατατούριος κατά την θητεία του αντιμετώπισε εξέγερση στην Αντιόχεια και συμμετείχε σε αυτή αλλά με το πλευρό του αυτοκράτορα Ρωμανού Δ΄. Αργότερα όταν ο Ρωμανός απελευθερώθηκε μετά την αιχμαλωσία του στη Μάχη του Ματζικέρτ, ο Χατατούριος τον υποστήριξε. Αναφέρεται ότι μάζεψε στρατό και πήγε και ενώθηκε μαζί του στο Κάστρο Τυροποιός στην Καππαδοκία, κι έπειτα πήγε στην Κιλικία. Εκεί ο Χατατούριος οχυρώθηκε στο όρος Ταύρος αλλά νικήθηκε σε μάχη από τον Ανδρόνικο Δούκα, στη μάχη αυτή έχασε και την ζωή του.
Ρικβίρ
Γεωγραφία
Το Ρικβίρ απέχει 11 χιλιόμετρα από το Κολμάρ (Colmar) και περιλαμβάνεται στον Αλσατικό δρόμο του κρασιού.
Χατατούριος
Παραπομπές
Κατηγορία:Βυζαντινοί διοικητές της Αντιόχειας Κατηγορία:Βυζαντινοί δούκες Κατηγορία:Βυζαντινοί αρμενικής καταγωγής Κατηγορία:Βυζαντινοί στρατηγοί Κατηγορία:Βυζαντινοί του 11ου αιώνα
Ρικβίρ
Αξιοθέατα
Το Ρικβίρ διατηρεί το μεσαιωνικό χαρακτήρα τόσο στην οικιστική αρχιτεκτονική που αναφέρεται στον 16ο αιώνα, όσο και στη διατήρηση στοιχείων του μεσαιωνικού τείχους. Ο πύργος Ντολντέρ (Dolder), που σχηματίζει τη δυτική πύλη, χρονολογείται από τον 13ο αιώνα. Παλαιότερα όλα τα σπίτια είχαν κελάρι στο ισόγειο και τα δωμάτια στον όροφο, ενώ σήμερα, με την ανάπτυξη του τουρισμού, πολλά σπίτια μετέτρεψαν τα κελάρια σε μαγαζιά. Κύριο χαρακτηριστικό είναι τα πολλά λουλούδια που στολίζουν τα περισσότερα παράθυρα. Θεωρείται ως ένα από τα ωραιότερα χωριά της Γαλλίας, καθώς περιλαμβάνεται και στο σχετικό κατάλογο (Les Plus Beaux Villages de France).
Παραπομπές
Κατηγορία:Χωριά της Γαλλίας
Γλώσσα Γκμπο
Η γλώσσα Γκμπο ή Λέγκμπο (ISO 639-3: agb, Ethnologue: agb, Glottolog: legb1242 ) κατατάσσεται στις γλώσσες Μπέμπε-Λέγκπο με χρήση στις πολιτείες Κρος Ρίβερ και Εμπονύι στην νοτιοανατολική Νιγηρία. Χρησιμοποιούνταν από 60.000 ομιλητές σύμφωνα με την απογραφή του 1989.
Εξωτερικοί σύνδεσμοι
Κατηγορία:Γλώσσες της Νιγηρίας Κατηγορία:Νιγηροκονγκολεζικές γλώσσες
Τζόρνταν Θίοντορ
Ο Τζόρνταν Θίοντορ (αγγλικά: Jordan Theodore, γενν. στις 11 Δεκεμβρίου 1989) είναι επαγγελματίας Αμερικανός καλαθοσφαιριστής, με διαβατήριο της Βόρειας Μακεδονίας, ο οποίος αγωνίζεται ως πόιντ γκαρντ για την Ούνικς Καζάν.
Κολεγιακή σταδιοδρομία
Ο Θίοντορ έπαιξε κολεγιακή καλαθοσφαίριση στο Πανεπιστήμιο Σίτον Χολ, με τους Σίτον Χολ Πάιρετς. Ολοκλήρωσε την τελευταία σεζόν του με τους Πάιρετς με μέσο 16,1 πόντους και 6,6 ασίστ ανά αγώνα. Ο Θίοντορ έσπασε το πανεπιστημιακό ρεκόρ του Γκόλντεν Σάνκετ με 197 ασίστ. Είχε 226 ασίστ στην τελευταία σεζόν του. Το προηγούμενο ρεκόρ τέθηκε 49 χρόνια πριν, τη σεζόν 1962–63.
Επαγγελματική σταδιοδρομία
Στις 15 Ιουλίου 2012, ο Θίοντορ υπέγραψε με την τουρκική Αντάλια. Στις 21 Μαρτίου 2013, υπέγραψε με την Τσεντεβίτα της Αδριατικής Λίγκας. Μία εβδομάδα αργότερα αφέθηκε ελεύθερος, καθώς η ομάδα του, η Αντάλια, δεν είχε συμφωνήσει στην αποδέσμευσή του.
Τον Μάιο του 2013, ο Θίοντορ υπέγραψε με την Μετς ντε Γκουαϊνάμπο από το Πουέρτο Ρίκο. Στις 17 Ιουλίου 2013, υπέγραψε με την Ουρακάνες ντελ Ατλάντικο από τη Δομινικανή Δημοκρατία. Στις 22 Οκτωβρίου 2013, επέστρεψε στην Τουρκία, υπογράφοντας με τη Μέρσιν Μπουγιουκσεχίρ Μπελεντιγέσι. Τελείωσε τη σεζόν στο Πρωτάθλημα Τουρκίας με μέσο όρο 12,3 πόντους ανά αγώνα, αλλά δεν βοήθησε την ομάδα να αποφύγει τον υποβιβασμό.
Στις 12 Ιανουαρίου 2015, υπέγραψε με τη Ζενές Λαΐκ ντε Μπουρ-αν-Μπρες της LNB Pro A. Στις 17 Σεπτεμβρίου 2015, υπέγραψε με τη γερμανική Φράπορτ Σκάιλαϊνερς. Στις 28 Ιουλίου 2016, υπέγραψε με την τουρκική Μπάνβιτ. Τον Φεβρουάριο, κέρδισε το Κύπελλο Τουρκίας με τη Μπάνβιτ, και αναδείχθηκε ο Πολυτιμότερος Παίκτης του τελικού.
Η Μπάνβιτ συμμετείχε επίσης σε μία από τις δύο ευρωπαϊκές διοργανώσεις δεύτερου επιπέδου, το Μπάσκετμπολ Τσάμπιονς Λιγκ, όπου ονομάστηκε ο Πολυτιμότερος Παίκτης των προημιτελικών, αφού η ομάδα του νίκησε την Ρίζεν Λούντβιγκσμπουργκ, σε μία σειρά δύο αγώνων. Στις 30 Απριλίου, ο Θίοντορ ονομάστηκε ο Πολυτιμότερος Παίκτης του Μπάσκετμπολ Τσάμπιονς Λιγκ της σεζόν 2016-17.
Στις 15 Ιουλίου 2017, ο Θίοντορ υπέγραψε διετές συμβόλαιο με την ιταλική Ολίμπια Μιλάνο. Στις 24 Σεπτεμβρίου 2017, η Ολίμπια Μιλάνο κέρδισε το Σούπερ Καπ Ιταλίας 2017, με τον Θίοντορ να ανακηρύσσεται ο Πολυτιμότερος Παίκτης, μετά από έναν αγώνα στον οποίο είχε 29 πόντους, 7 ριμπάουντ και 5 ασίστ.
Στις 4 Ιανουαρίου 2019, ο Θίοντορ υπέγραψε συμβόλαιο με την ΑΕΚ, η οποία τον κράτησε μέχρι το τέλος της σεζόν 2018-19 του Πρωταθλήματος Ελλάδας. Στις 17 Φεβρουαρίου 2019, η ΑΕΚ κατέκτησε το Διηπειρωτικό Κύπελλο 2019, με τον Θίοντορ να αναδεικνύεται ο Πολυτιμότερος Παίκτης, αφού κατέγραψε 22 πόντους και 5 ασίστ στον τελικό.
Στις 26 Ιουλίου 2019, ο Θίοντορ υπέγραψε συμβόλαιο με τη Μπεσίκτας.
Στις 27 Δεκεμβρίου 2019, ο Θίοντορ υπέγραψε συμβόλαιο με την Ούνικς Καζάν της VTB Λίγκα.
Εθνική ομάδα
Ο Θίοντορ απέκτησε την υπηκοότητα της πΓΔΜ το 2017, έτσι ώστε να μπορεί να εκπροσωπεί την Εθνική της πΓΔΜ. Με την Εθνική, έπαιξε στα προκριματικά του Παγκοσμίου Κυπέλλου του 2019.
Αρμέν Οχανιάν
Η Αρμέν Οχανιάν (αρμενικά: Արմեն Օհանյան, 1887-1976), γεννημένη Σοφία Πιρμπουνταγκιάν (αρμενικά: Սոֆյա Էմանուելի Փիրբուդաղյան) ήταν Αρμένισα ηθοποιός, χορεύτρια, μεταφράστρια και συγγραφέας. Γεννημένη στο Σαμαχί της Ρωσικής Αυτοκρατορίας, μέλος εύπορης οικογένειας, μετακόμισε, το 1909, μετά από έναν σεισμό, στο Μπακού, όπου πήγε σε ρωσικό σχολείο, στο οποίο αποφοίτησε το 1905. Ο Αρμενο-Ταταρικός πόλεμος της στοίχισε καθώς έχασε τον πατέρα της.
Η καριέρα της ξεκίνησε στα τέλη της δεκαετίας του 1900, ξεκινώντας να εμφανίζεται στην όπερα, στην Τιφλίδα, όπου χρησιμοποίησε για πρώτη φορά το καλλιτεχνικό της όνομα (το επώνυμο ανήκε στον πρώτο της σύζυγο). Κατόπιν, συνέχισε την καριέρα της στο Ιράν, ως χορεύτρια, προσφέροντας πράγματα στον καλλιτεχνικό τομέα της χώρας. Μετά από περιοδείες στην Οθωμανική Αυτοκρατορία και την Αίγυπτο, το 1911, πήγε στο Λονδίνο, όπου και απέκτησε δημοτικότητα. Γενικότερα, ταξίδεψε πολύ, μεταξύ των χωρών που επισκέφτηκε ήταν το Μεξικό, η Γαλλία, η Σοβιετική Ένωση και η Ισπανία μεταξύ άλλων.
Παντρεύτηκε δύο φορές φορές με τον πρώτο γάμο να διαρκεί λίγο. Επίσης, είχε αρκετές ερωτικές σχέσεις με διάφορους καλλιτέχνες, όπως ο Εμίλ Μπερνάν, ο Μωρίς Μπαρές, καθώς και με την Αμερικανίδα συγγραφέας Νάταλι Κλίφορντ Μπάρνι. Κατά την παραμονή της στο Μεξικό ξεκίνησε να δείχνει ενδιαφέρον και για την πολιτική, ενστερνιζόμενη κομμουνιστικές ιδέες, οι οποίες την οδήγησαν στο να ενταχθεί στο Κομμουνιστικό Κόμμα Μεξικού.
Εξωτερικοί σύνδεσμοι
Κατηγορία:Αρμένιοι συγγραφείς Κατηγορία:Μεταφραστές Κατηγορία:Κομμουνιστές Κατηγορία:Χορευτές Κατηγορία:ΛΟΑΤ πρόσωπα
Διαγωνισμός Τραγουδιού Eurovision Ασίας 2019
Ο Διαγωνισμός Τραγουδιού Eurovision Ασίας 2019 θα είναι ο πρώτος Διαγωνισμός Τραγουδιού Eurovision Ασίας. Θα είναι αντίστοιχος του Διαγωνισμού Τραγουδιού της Eurovision, ο οποίος διεξάγεται για πάνω από 60 χρόνια, και θα λάβει χώρα στην περιοχή της Ασίας και της Ωκεανίας. Ο διαγωνισμός αναμένεται να αποτελείται μόνο από έναν τελικό.
Τον Ιούλιο του 2018, αναφέρθηκε πως ο διαγωνισμό βρίσκεται ακόμα σε στάδιο ανάπτυξης.
Στις 31 Οκτωβρίου 2018, ανακοινώθηκε πως ο διαγωνισμός θα διεξαχθεί στη Χρυσή Ακτή, στο Κουίνσλαντ της Αυστραλίας. Ως ημερομηνία διεξαγωγής αναφέρθηκε η περίοδος από τις 30 Νοεμβρίου έως τις 7 Δεκεμβρίου 2019 και το Συνεδριακό και Εκθεσιακό Κέντρο Χρυσής Ακτής ως χώρος διεξαγωγής. Το event που θα διαρκέσει συνολικά 8 ημέρες θα περιλαμβάνει "καλλιτέχνες υψηλού επιπέδου" από τουλάχιστον 15 χώρες, εκδηλώσεις με "κόκκινο χαλί", συνεντεύξεις τύπου και έναν live τελικό διάρκειας 3 ωρών.
Μέχρι σήμερα,, δεκαπέντε χώρες έχουν επιβεβαιώσει την επιθυμία τους να συμμετέχουν στον διαγωνισμό.
Προετοιμασία
Τον Μάρτιο του 2016, ανακοινώθηκε πως είχε γίνει μία συμφωνία μεταξύ της Ευρωπαϊκής Ραδιοτηλεοπτικής Ένωσης (EBU) και του SBS, η οποία έδινε στο κανάλι, τα δικαιώματα για να δημιουργήσει μια παραλλαγή του Διαγωνισμού Τραγουδιού Eurovision, ώστε οι χώρες στην Ασία να μπορούν να συμμετέχουν σε έναν διαγωνισμό αντίστοιχο του ευρωπαϊκού. Οι κανονισμοί και η μορφή του διαγωνισμού βρίσκονται ακόμα σε αρχικό στάδιο μεταξύ του SBS και του συνεργάτη τους, για την παραγωγή, Blink TV. Η πρώτη έκδοση του διαγωνισμού, στον οποίο δεν είχε δοθεί, ακόμα, όνομα, ήταν να γίνει στην Αυστραλία το 2017.
Περισσότερες πληροφορίες για το θέμα κυκλοφόρησαν τον Μάιο του 2016, σχετικά με ποιοι φορείς έχουν την δυνατότητα να συμμετάσχουν, ενώ στον διαγωνισμό θα μπορούσαν να συμμετέχουν μέχρι και 68 χώρες. Τον ίδιο μήνα, ραδιοτηλεοπτικοί φορείς από την Ινδία, την Κίνα και τη Νότια Κορέα εξέφρασαν ενδιαφέρον για συμμετοχή. Τον Ιούλιο του 2016, ανακοινώθηκε πως τέσσερις χώρες είχαν επιβεβαιώσει ή εκφράσει το ενδιαφέρον τους για συμμετοχή στον διαγωνισμό, στον οποίο είχε δοθεί το όνομα Διαγωνισμός Τραγουδιού Eurovision Ασίας. Οι χώρες αυτές ήταν, η τότε διοργανώτρια χώρα, Αυστραλία, η Ιαπωνία, η Κίνα και η Νότια Κορέα. Τον Μάιο του 2017, ανακοινώθηκε πως 3 χώρες (Σιγκαπούρη, Χονγκ Κονγκ & Αυστραλία) είχαν θέσει υποψηφιότητες με σκοπό να διοργανώσουν και να φιλοξενήσουν τον πρώτο διαγωνισμό, η ημερομηνία του οποίου είχε μετακινηθεί το 2018, λόγω δυσκολιών στην οργάνωση και σε πολιτικά θέματα. Η διοργάνωση του διαγωνισμού ανακοινώθηκε επίσημα, στις 18 Αυγούστου 2017, από την EBU.
Τοποθεσία
Εκτός από την Σιγκαπούρη, και άλλες χώρες έχουν εκφράσει το ενδιαφέρον τους για να φιλοξενήσουν τον διαγωνισμό : το Χονγκ Κονγκ και η Αυστραλία. Η Σιγκαπούρη έχει δηλώσει ότι θα ξοδέψει 4 εκατομμύρια δολάρια για την διοργάνωση του διαγωνισμού. Οι πόλεις του Σίδνεϊ και της Νέας Νότιας Ουαλίας έχουν δηλώσει έκαστη ότι θα διαθέσουν ένα σχετικά μεγάλο ποσό για την διοργάνωση του διαγωνισμού σε κάποια από αυτές. Το Χονγκ Κονγκ προσπαθεί και αυτό να "μπει στο παιχνίδι" της διοργάνωσης του διαγωνισμού.
Όταν επιλεγεί η διοργανώτρια χώρα, εκπρόσωποι του ραδιοτηλεοπτικού φορέα της διοργανώτριας χώρας, θα συναντηθούν με την Ομάδα Αναφοράς του Διαγωνισμού Τραγουδιού Eurovision Ασίας στα γραφεία της ABU, στην Κουάλα Λουμπούρ. Κατά τη διάρκεια της συνάντησης, οι εκπρόσωποι του ραδιοτηλεοπτικού φορέα θα παρακολουθήσουν ένα εργαστήριο όπου θα καλυφθούν αρκετά θέματα σχετικά με τη φιλοξενία και διοργάνωση του Διαγωνισμού Τραγουδιού της Ασίας, ενώ θα μάθουν περισσότερες πληροφορίες και από άλλους φορείς που είχαν προηγουμένως φιλοξενήσει τον Διαγωνισμό Τραγουδιού της Eurovision. Επιπλέον, θα έχουν την ευκαιρία να παρουσιάσουν τα πρώτα τους σχέδια σχετικά με τον διαγωνισμό 2018, όπως για παράδειγμα τις ποικίλες υποψηφιότητες για την διοργανώτρια πόλη και τις συμμετέχουσες χώρες.
Στις 31 Οκτωβρίου 2018, ανακοινώθηκε πως ο διαγωνισμός θα διεξαχθεί στη Συνεδριακό και Εκθεσιακό Κέντρο Χρυσής Ακτής, στο Κουίνσλαντ της Αυστραλίας.
Μορφή
Αν και η αρχική ιδέα είχε παρουσιαστεί και υιοθετηθεί τον Μάρτιο του 2016, ο διαγωνισμός επιβεβαιώθηκε επίσημα στις 18 Αυγούστου 2017. Η μορφή του διαγωνισμού θα μοιάζει αρκετά με αυτήν του Διαγωνισμού Τραγουδιού Eurovision. Η μόνη διαφορά είναι ότι ο διαγωνισμός θα αποτελείται από μια μόνο εκδήλωση, τον τελικό, αντί να περιλαμβάνει δυο ημιτελικούς κι έναν τελικό ενώ μέχρι 20 χώρες θα συμμετέχουν.
Προκαταρκτική Λίστα Συμμετεχόντων
Οι παρακάτω χώρες έχουν εκφράσει ενδιαφέρον για συμμετοχή στον διαγωνισμό:
Άλλες xώρες
Παρά τις πρώτες φήμες που ήθελαν κάθε χώρα να διαθέτει έναν ραδιοτηλεοπτικό σταθμό, ο οποίος να είναι πλήρες μέλος της ABU (Ραδιοτηλεοπτική Ένωση Ασίας-Ωκεανίας), για να μπορεί να συμμετάσχει, αργότερα επιβεβαιώθηκε ότι ο διαγωνισμός είναι ανοιχτός σε όλες τις ασιατικές χώρες, ανεξάρτητα από το αν έχουν κάποιον δημόσιο τηλεοπτικό σταθμό. Αρκετές χώρες έχουν επιβεβαιώσει την συμμετοχή τους στον διαγωνισμό ενώ δεν έχουν ακόμα αποκαλυφθεί οι πληροφορίες από τις υπόλοιπες χώρες σχετικά με την συμμετοχή τους στον Διαγωνισμό Τραγουδιού.
Εξωτερικοί Σύνδεσμοι
Κατηγορία:Eurovision Κατηγορία:Eurovision Asia
Κβαντικός αισθητήρας
Ένας κβαντικός αισθητήρας χρησιμοποιεί ιδιότητες της κβαντικής μηχανικής, όπως η κβαντική διεμπλοκή, η κβαντική παρεμβολή και η συμπίεση κβαντικών καταστάσεων, οι οποίες έχουν βελτιστοποιήσει την ακρίβεια και ξεπερνούν τα σημερινά όρια της τεχνολογίας αισθητήρων. Ο τομέας της κβαντικής ανίχνευσης ασχολείται με τον σχεδιασμό και τη μηχανική κβαντικών πηγών (π.χ., περιπλεγμένων) και κβαντικών μετρήσεων που είναι σε θέση να ξεπεράσουν την απόδοση οποιασδήποτε κλασικής στρατηγικής σε μια σειρά τεχνολογικών εφαρμογών. Αυτό μπορεί να γίνει με φωτονικά συστήματα ή συστήματα στερεάς κατάστασης.
Χαρακτηριστικά
Στη φωτονική και την κβαντική οπτική, η φωτονική κβαντική ανίχνευση αξιοποιεί την περιπλοκή, τα μεμονωμένα φωτόνια και τις συμπιεσμένες καταστάσεις για την εκτέλεση εξαιρετικά ακριβών μετρήσεων. Η οπτική ανίχνευση χρησιμοποιεί συνεχώς μεταβαλλόμενα κβαντικά συστήματα, όπως οι διαφορετικοί βαθμοί ελευθερίας του ηλεκτρομαγνητικού πεδίου, οι τρόποι δόνησης των στερεών και τα συμπυκνώματα Bose-Einstein. Αυτά τα κβαντικά συστήματα μπορούν να εξεταστούν για να χαρακτηριστεί ένας άγνωστος μετασχηματισμός μεταξύ δύο κβαντικών καταστάσεων. Υπάρχουν διάφορες μέθοδοι για τη βελτίωση του κβαντικού φωτισμού των στόχων από φωτονικούς αισθητήρες, οι οποίες έχουν χρησιμοποιηθεί για τη βελτίωση της ανίχνευσης ασθενών σημάτων με τη χρήση κβαντικής συσχέτισης.
Οι κβαντικοί αισθητήρες συχνά βασίζονται σε συνεχώς μεταβαλλόμενα συστήματα, δηλαδή σε κβαντικά συστήματα που χαρακτηρίζονται από συνεχείς βαθμούς ελευθερίας, όπως τετραγωνικά της θέσης και της ορμής. Ο βασικός μηχανισμός λειτουργίας βασίζεται συνήθως σε οπτικές καταστάσεις του φωτός, που συχνά περιλαμβάνουν κβαντομηχανικές ιδιότητες, όπως η συμπίεση ή η διεμπλοκή δύο τρόπων. Οι καταστάσεις αυτές είναι ευαίσθητες σε φυσικούς μετασχηματισμούς που ανιχνεύονται με συμβολομετρικές μετρήσεις.
Η κβαντική ανίχνευση μπορεί επίσης να χρησιμοποιηθεί σε μη φωτονικούς τομείς, όπως τα qubits σπιν, τα παγιδευμένα ιόντα, τα qubits ροής και τα νανοσωματίδια. Αυτά τα συστήματα μπορούν να συγκριθούν με βάση τα φυσικά χαρακτηριστικά στα οποία ανταποκρίνονται, για παράδειγμα, τα παγιδευμένα ιόντα ανταποκρίνονται σε ηλεκτρικά πεδία, ενώ τα συστήματα σπιν θα ανταποκριθούν σε μαγνητικά πεδία. Τα παγιδευμένα ιόντα είναι χρήσιμα λόγω των κβαντισμένων επιπέδων κίνησής τους, τα οποία είναι ισχυρά συνδεδεμένα με το ηλεκτρικό πεδίο. Έχουν προταθεί για τη μελέτη του θορύβου του ηλεκτρικού πεδίου πάνω από επιφάνειες, και πιο πρόσφατα, ως αισθητήρες περιστροφής.
Το σύστημα πρέπει να έχει διακριτά, επιλύσιμα ενεργειακά επίπεδα.
Μπορείτε να αρχικοποιήσετε τον αισθητήρα και να εκτελέσετε ανάγνωση (ενεργοποιήστε και λάβετε απάντηση).
Μπορείτε να χειριστείτε συνεκτικά τον αισθητήρα.
Ο αισθητήρας αλληλεπιδρά με ένα φυσικό μέγεθος και έχει κάποια απόκριση σε αυτό το μέγεθος.
Έρευνα και εφαρμογές
Οι κβαντικοί αισθητήρες έχουν εφαρμογές σε ένα ευρύ φάσμα τομέων, όπως η μικροσκοπία, τα συστήματα εντοπισμού θέσης, η τεχνολογία επικοινωνιών, οι αισθητήρες ηλεκτρικών και μαγνητικών πεδίων, καθώς και γεωφυσικοί τομείς έρευνας όπως η αναζήτηση ορυκτών και η σεισμολογία. Πολλές συσκευές μέτρησης χρησιμοποιούν κβαντικές ιδιότητες προκειμένου να ανιχνεύσουν μετρήσεις, όπως ατομικά ρολόγια, υπεραγώγιμες συσκευές κβαντικής παρεμβολής και φασματοσκοπία πυρηνικού μαγνητικού συντονισμού. Με τις νέες τεχνολογικές εξελίξεις, μεμονωμένα κβαντικά συστήματα μπορούν να χρησιμοποιηθούν ως συσκευές μέτρησης, αξιοποιώντας την περιπλοκή, την υπέρθεση, την παρεμβολή και τη συμπίεση για να αυξήσουν την ευαισθησία και να ξεπεράσουν τις επιδόσεις των κλασικών στρατηγικών.
Γουίλιαμ Σμιθ (λεξικογράφος)
Βιογραφία
Γεννήθηκε το 1813 στο Ένφιλντ [Enfield] σε μια αντικομφορμιστική οικογένεια. Σπούδασε θεολογία και εργάσθηκε για κάποιο χρονικό διάστημα σε νομικό γραφείο. Αργότερα ξεκίνησε φιλολογικές σπουδές, ειδικεύτηκε στη μελέτη της ελληνικής και ρωμαϊκής αρχαιότητας και δημοσίευσε αρκετές εργασίες ή άρθρα πάνω σε θέματα της κλασικής φιλολογίας πριν αφοσιωθεί ολοκληρωτικά στην λεξικογραφία.
Κβαντικός αισθητήρας
Έρευνα και εφαρμογές
Ένα καλό παράδειγμα ενός πρώιμου κβαντικού αισθητήρα είναι η φωτοδίοδος χιονοστιβάδας (APD). Οι APD έχουν χρησιμοποιηθεί για την ανίχνευση διεμπλεκόμενων φωτονίων. Με πρόσθετη ψύξη και βελτιώσεις στον αισθητήρα μπορούν να χρησιμοποιηθούν όπου φωτοπολλαπλασιαστές (PMT) σε τομείς όπως η ιατρική απεικόνιση. Οι APD, με τη μορφή δισδιάστατων ή και τρισδιάστατων συστοιχιών, μπορούν να χρησιμοποιηθούν ως άμεση αντικατάσταση των συμβατικών αισθητήρων που βασίζονται σε διόδους πυριτίου.
Γουίλιαμ Σμιθ (λεξικογράφος)
Βιογραφία
Το 1842 δημοσιεύσε το πρώτο του λεξικό, το Λεξικό των ελληνικών και ρωμαϊκών αρχαιοτήτων, το 1849 το Λεξικό της ελληνικής και ρωμαϊκής βιογραφίας και μυθολογίας, το 1854 το Λεξικό της ελληνικής και ρωμαϊκής γεωγραφίας. Ακολούθησε το Λεξικό της Βίβλου (1860- 1865), ο Ιστορικός Άτλας της αρχαίας γεωγραφίας, βιβλικής και κλασσικής (1875), το Λεξικό των χριστιανικών αρχαιοτήτων (1875-1880) και το Λεξικό της χριστιανικής βιογραφίας (1877-1887) -τα τελευταία σε συνεργασία με άλλους φιλολόγους.
Κβαντικός αισθητήρας
Έρευνα και εφαρμογές
Η Υπηρεσία Προηγμένων Αμυντικών Ερευνητικών Προγραμμάτων (DARPA) ξεκίνησε ένα ερευνητικό πρόγραμμα στους οπτικούς κβαντικούς αισθητήρες που επιδιώκει να αξιοποιήσει ιδέες από την κβαντική μετρολογία και την κβαντική απεικόνιση, όπως η κβαντική λιθογραφία και η κατάσταση NOON, προκειμένου να επιτευχθούν αυτοί οι στόχοι με οπτικά συστήματα αισθητήρων όπως το lidar. Οι Ηνωμένες Πολιτείες κρίνουν ότι η κβαντική ανίχνευση είναι η πιο ώριμη από τις κβαντικές τεχνολογίες για στρατιωτική χρήση, θεωρητικά αντικαθιστώντας το GPS σε περιοχές χωρίς κάλυψη ή ενδεχομένως δρώντας με δυνατότητες ISR ή ανιχνεύοντας υποβρύχιες ή υπόγειες κατασκευές ή οχήματα, καθώς και πυρηνικό υλικό.
Γουίλιαμ Σμιθ (λεξικογράφος)
Βιογραφία
Από το 1863 έως το 1869, οπότε και συνταξιοδοτήθηκε, εργάσθηκε στο Πανεπιστήμιο του Λονδίνου, ενώ από το 1867 έως τον θάνατό του (τον Οκτώβριο του 1893) διετέλεσε διευθυντής της ονομαστής λογοτεχνικής και πολίτικης επιθεώρησης Quarterly Review (1809-1967).
Πηγές
Κατηγορία:Άγγλοι φιλόλογοι Κατηγορία:Λεξικογράφοι
Κβαντικός αισθητήρας
Φωτονικοί κβαντικοί αισθητήρες, μικροσκοπία και ανιχνευτές βαρυτικών κυμάτων
Η έγχυση συμπιεσμένου φωτός σε συμβολόμετρα επιτρέπει μεγαλύτερη ευαισθησία σε ασθενή σήματα που δεν θα μπορούσαν να ανιχνευθούν κλασικά. Μια πρακτική εφαρμογή της κβαντικής ανίχνευσης πραγματοποιείται στην ανίχνευση βαρυτικών κυμάτων. Οι ανιχνευτές βαρυτικών κυμάτων, όπως ο LIGO, χρησιμοποιούν συμπιεσμένο φως για τη μέτρηση σημάτων κάτω από το τυπικό κβαντικό όριο. Το συμπιεσμένο φως έχει επίσης χρησιμοποιηθεί για την ανίχνευση σημάτων κάτω από το τυπικό κβαντικό όριο σε πλασμονικούς αισθητήρες και στη μικροσκοπία ατομικής δύναμης.
Χρήσεις της αφαίρεσης θορύβου προβολής
Η κβαντική ανίχνευση έχει επίσης τη δυνατότητα να ξεπεράσει τα όρια ανάλυσης, όπου τα τρέχοντα ζητήματα της εξαφάνισης της διακριτικής ικανότητας μεταξύ δύο κοντινών συχνοτήτων μπορούν να ξεπεραστούν με την εξαφάνιση του θορύβου προβολής. Η μείωση του θορύβου προβολής έχει άμεσες εφαρμογές στα πρωτόκολλα επικοινωνίας και στον νανοπυρηνικό μαγνητικό συντονισμό.
Άλλες χρήσεις της διεμπλοκής
Η διεμπλοκή μπορεί να χρησιμοποιηθεί για τη βελτίωση των υφιστάμενων ατομικών ρολογιών ή για τη δημιουργία πιο ευαίσθητων μαγνητόμετρων. A proof-of-concept quantum radar or quantum illuminator using quantum entangled microwaves was able to detect low reflectivity objects at room-temperature – such may be useful for improved radar systems, security scanners and medical imaging systems.
Κβαντικά ραντάρ
Τα κβαντικά ραντάρ είναι επίσης ένας ενεργός τομέας έρευνας. Τα τρέχοντα κλασικά ραντάρ μπορούν να εξετάσουν πολλά πεδία στόχων, ενώ τα κβαντικά ραντάρ περιορίζονται σε μία μόνο πόλωση ή σε μία μόνο περιοχή. Ένα proof-of-concept κβαντικό ραντάρ ή κβαντικός φωτιστής που χρησιμοποιεί κβαντικά διεμπλεγμένα μικροκύματα ήταν σε θέση να ανιχνεύσει αντικείμενα χαμηλής ανακλαστικότητας σε θερμοκρασία δωματίου - κάτι τέτοιο μπορεί να είναι χρήσιμο για βελτιωμένα συστήματα ραντάρ, σαρωτές ασφαλείας και συστήματα ιατρικής απεικόνισης.
Νευροαπεικόνιση
Στη νευροαπεικόνιση, ο πρώτος κβαντικός σαρωτής εγκεφάλου χρησιμοποιεί μαγνητική απεικόνιση και θα μπορούσε να αποτελέσει μια νέα προσέγγιση σάρωσης ολόκληρου του εγκεφάλου.
Χαρτογραφία της βαρύτητας των υποθαλάσσιων περιοχών
Υπό ανάπτυξη βρίσκονται επίσης κβαντικά βαρυομετρικά γκραντιόμετρα που θα μπορούσαν να χρησιμοποιηθούν για τη χαρτογράφηση και τη διερεύνηση των υποθαλάσσιων περιοχών.
Αναφορές
Κατηγορία:Θεωρητική πληροφορική Κατηγορία:Νανοτεχνολογία Κατηγορία:Ηλεκτρονική Κατηγορία:Αναδυόμενες τεχνολογίες
Κοιλάδα του Σίνκα
δεξιά|μικρογραφία|360x360εσ|Οι περιοχές με την ένδειξη Vinos de la Tierra στην Ισπανία δεξιά|μικρογραφία|200x200εσ|Ετικέτα σε μπουκάλι κρασί από την περιοχή της κοιλάδας του Σίνκα με την ένδειξη Vino de la Tierra Η Κοιλάδα του Σίνκα (Valle del Cinca) είναι γεωγραφική περιοχή στην Ισπανία και προστατευόμενη ονομασία προέλευσης για κρασιά με την ένδειξη Vino de la Tierra τα οποία προέρχονται από την οινοπαραγωγική περιοχή της κοιλάδας του ποταμού Σίνκα, στην επαρχία της Ουέσκας, στην αυτόνομη περιοχή της Αραγωνίας. Η ένδειξη Vino de la Tierra είναι ένα επίπεδο κάτω από την κυρίαρχη ένδειξη Denominación de Origen στην κατάταξη ποιότητας για το ισπανικό κρασί.
Η περιοχή που καλύπτεται από την εν λόγω γεωγραφική ένδειξη ονομασίας προέλευσης αποτελείται από περίπου 15 δήμους στην επαρχία της Ουέσκας.
Η περιοχή απέκτησε τον τίτλο του Vino de la Tierra το 2005.
Παραπομπές
Κατηγορία:Ισπανικό κρασί Κατηγορία:Ισπανικά προϊόντα Κατηγορία:Γεωγραφία της Ισπανίας Κατηγορία:Πολιτισμός στην Ισπανία Κατηγορία:Τουρισμός στην Ισπανία Κατηγορία:Αραγωνία
Άγιος Δημήτριος Αφετών Μαγνησίας
Ο Άγιος Δημήτριος είναι οικισμός της τοπικής κοινότητας Νεοχωρίου, της δημοτικής ενότητας (τέως δήμου) Αφετών, του δήμου Νοτίου Πηλίου, της περιφερειακής ενότητας (τέως νομού) Μαγνησίας, στην περιφέρεια Θεσσαλίας, σύμφωνα με το πρόγραμμα Καλλικράτης. Πριν το σχέδιο Καποδίστριας και το πρόγραμμα Καλλικράτης, ανήκε στην επαρχία Βόλου του νομού Μαγνησίας, στο γεωγραφικό διαμέρισμα Θεσσαλίας.
Γεωγραφία
Ο Άγιος Δημήτριος είναι οικισμός στο ανατολικό τμήμα του νομού Μαγνησίας, στο ανατολικό Πήλιο προς την πλευρά του Αιγαίου Πελάγους. Βρίσκεται στις ανατολικές απολήξεις της κορυφής «Ισώματα» (694 μ.), σε μέσο σταθμικό υψόμετρο 100. Απέχει 30 χλμ. περίπου Δ. του Βόλου.
Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1928 και προσαρτήθηκε στην κοινότητα Νεοχωρίου που, τότε, ανήκε στον νομό Λαρίσης. Το 1942 υπήχθη στον νομό Μαγνησίας. Το 1961 ο οικισμός καταργήθηκε για να επαναναγνωριστεί το 1981. Με το ΦΕΚ 244Α - 04/12/1997 αποσπάστηκε από την κοινότητα Νεοχωρίου και προσαρτήθηκε στον δήμο Αφετών. Με το ΦΕΚ 87Α - 07/06/2010 αποσπάστηκε από τον δήμο Αφετών και προσαρτήθηκε στον δήμο Νοτίου Πηλίου.
Ισαβέλλα της Κύπρου
Η Ισαβέλλα (περί το 1216 – 1264) από τον Οίκο των Λουζινιάν ήταν πριγκίπισσα της Κύπρου. Έγινε Αντιβασίλισσα της Ιερουσαλήμ (1263-1264).